**TECHNINĖ SPECIFIKACIJA**

**1. SĄVOKOS IR SUTRUMPINIMAI**

**1.1. Klientas** – AB „Energijos skirstymo operatorius“.

**1.2. Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.

**1.3. Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.

**1.4. Paslaugos** – Naujai pastatyto statinio (inžinerinio statinio) kadastrinių matavimų bylų sudarymo Paslaugos, Rekonstruotų statinių (inžinerinių statinių) kadastrinių matavimų bylų koregavimo Paslaugos, Senos statybos statinių (inžinerinių statinių) kadastrinių matavimų bylų sudarymo Paslaugos, Rekonstruotų/nugriautų statinių (inžinerinių statinių) kadastrinių matavimų bylų koregavimo Paslaugos, Statinių (inžinerinių statinių) kadastrinių matavimų bylų pertvarkymo Paslaugos, Žemės sklypų kadastrinių matavimų bylų koregavimo (atnaujinimo) Paslaugos po statinio (inžinerinio statinio) griovimo/rekonstravimo darbų, Žemės sklypų kadastrinių matavimų bylų parengimo Paslaugos po naujo statinio (inžinerinio statinio) statybos darbų, Žemės sklypų (servituto) planų parengimo dėl servituto nustatymo administraciniu aktu arba sandoriu) ir ar kitos žemės sklypų formavimo (pertvarkymo) susijusios Paslaugos, Esamų statinių (inžinerinių statinių) kadastrinių matavimų bylų parengimo Paslauga, Žemės sklypų formavimo ir pertvarkymo projektai kaimo ir miesto vietovėse, Žymų apie Klientui priklausančių objektų apsaugos zonas, žemės sklypo registro įrašuose padarymo Paslauga, Apsaugos zonų įrašymo į kadastrą ir registrą Paslauga.

**1.5.** **Klientui priklausantys objektai** – visi Klientui priklausantys elektros energetikos objektai ir įrenginiai, gamtinių dujų sistemos objektai ir įrenginiai, ryšių tinklai ir įrenginiai.

**1.6**. **GIS** – geografinė informacinė sistema.

**2. PIRKIMO OBJEKTAS**

2.1. Paslaugos Panevėžio regione, kurias sudaro:

2.2. Naujai pastatyto statinio (inžinerinio statinio) kadastrinių matavimų bylų sudarymo Paslaugos, Rekonstruotų statinių (inžinerinių statinių) kadastrinių matavimų bylų koregavimo Paslaugos, Senos statybos statinių (inžinerinių statinių) kadastrinių matavimų bylų sudarymo Paslaugos, Rekonstruotų/nugriautų statinių (inžinerinių statinių) kadastrinių matavimų bylų koregavimo Paslaugos, Statinių (inžinerinių statinių) kadastrinių matavimų bylų pertvarkymo Paslaugos, Žemės sklypų kadastrinių matavimų bylų koregavimo (atnaujinimo) Paslaugos po statinio (inžinerinio statinio) griovimo/rekonstravimo darbų, Žemės sklypų kadastrinių matavimų bylų parengimo Paslaugos po naujo statinio (inžinerinio statinio) statybos darbų, Žemės sklypų (servituto) planų parengimo dėl servituto nustatymo administraciniu aktu arba sandoriu) ir ar kitos žemės sklypų formavimo (pertvarkymo) susijusios Paslaugos, Esamų statinių (inžinerinių statinių) kadastrinių matavimų bylų parengimo Paslauga, Žemės sklypų formavimo ir pertvarkymo projektai kaimo ir miesto vietovėse, Žymų apie Klientui priklausančių objektų apsaugos zonas, žemės sklypo registro įrašuose padarymo Paslauga, Apsaugos zonų įrašymo į kadastrą ir registrą Paslauga.

**3. PIRKIMO OBJEKTO APIMTYS**

3.1. Minimalus užsakymų skaičius Sutarties galiojimo laikotarpiu – ne mažiau kaip 50 vnt.

**4. SUTARTINIŲ ĮSIPAREIGOJIMŲ VYKDYMO VIETA**

4.1. Paslaugų teikėjas teiks paslaugas Panevėžio regione.

4.2. AB „Energijos skirstymo operatorius“ regionų pasiskirstymas:



Paslaugų teikėjas įsipareigoja atlikti Paslaugas besiribojančiose Sutarčių teritorijose nustatyta tvarka ir sąlygomis bei neviršijant sutarties vertės ir numatytų kiekių. Už besiribojančiuose regionuose atliekamas Paslaugas Paslaugų teikėjui mokama 1,05 (vienas ir penkios šimtosios) karto didesniais įkainiais nei nurodyta Sutartyje.

**5. REIKALAVIMAI PIRKIMO OBJEKTUI**

**5.1. Pirkimo objekto aprašymas**

**5.1.1. Naujai pastatyto statinio (inžinerinio statinio) kadastrinių matavimų bylų sudarymo Paslaugos:**

Suteikdamas Paslaugas Paslaugų teikėjas turės:

5.1.1.1. Gauti iš Kliento naujai pastatyto objekto geodezines nuotraukas per informacinę sistemą TIVIS.

5.1.1.2. VĮ Registrų centre užsakyti naujai pastatyto objekto kadastrinių matavimų bylos duomenų paketą (registro numerį ir unikalų numerį).

5.1.1.3. Sudaryti naujai pastatyto statinio (inžinerinio statinio) kadastrinių matavimų bylą .pdf formate, kuri turi būti pasirašyta Paslaugų teikėjo saugiu, galiojančiu elektroniniu parašu.

5.1.1.4. Patikrinti naujai pastatyto objekto vietos administracines ribas tarp savivaldybių.

5.1.1.5. VĮ Registrų centre patikrinti naujai pastatyto statinio (inžinerinio statinio) vietos koordinates. Jeigu tiesiamas dujotiekis - prisijungimo prie esamo dujotiekio vietos koordinates.

5.1.1.6. Pateikti VĮ Registrų centrui naujai pastatyto objekto kadastrinių matavimų bylą išankstinei patikrai.

5.1.1.7. Pateikti naujai pastatyto statinio kadastrinių matavimų bylą Klientui per informacinę sistemą TIVIS.

**5.1.2. Rekonstruotų statinių (inžinerinių statinių) kadastrinių matavimų bylų koregavimo Paslaugos:**

Suteikdamas Paslaugas Paslaugų teikėjas turės:

5.1.2.1 Gauti iš Kliento naujai pastatyto statinio (inžinerinio statinio) geodezines nuotraukas per informacinę sistemą TIVIS.

5.1.2.2. VĮ Registrų centre užsakyti senos statybos statinių (inžinerinių statinių) objekto kadastrinių matavimų bylos duomenų paketą (bylos koregavimui).

5.1.2.3. Parengti rekonstruoto objekto kadastrinių matavimų bylas .pdf formate, pasirašytas Paslaugų teikėjo saugiu, galiojančiu elektroniniu parašu.

5.1.2.4. Patikrinti objekto vietos administracines ribas tarp savivaldybių.

5.1.2.5. VĮ Registrų centre patikrinti rekonstruoto statinio (inžinerinio statinio) vietos koordinates. Jeigu tiesiamas dujotiekis - prisijungimo prie esamo dujotiekio vietos koordinates.

5.1.2.6. Pateikti VĮ Registrų centrui rekonstruoto objekto kadastrinių matavimų bylą išankstinei patikrai.

5.1.2.7. Pateikti rekonstruoto statinio (inžinerinio statinio) koreguotas kadastrinių matavimų bylas Klientui per informacinę sistemą TIVIS.

**5.1.3. Senos statybos statinių (inžinerinių statinių) kadastrinių matavimų bylų sudarymo Paslaugos:**

Suteikdamas Paslaugas Paslaugų teikėjas turės:

5.1.3.1. Gauti iš Kliento senos statybos statinių (inžinerinių statinių) geodezines nuotraukas per informacinę sistemą TIVIS.

5.1.3.2. VĮ Registrų centre užsakyti senos statybos statinių (inžinerinių statinių) objekto kadastrinių matavimų bylos duomenų paketą (bylos koregavimui).

5.1.3.3. Atlikti senų kontrolinių geodezinių nuotraukų tikslinimo (skaitmenizavimo) paslaugas, sudarant objekto kadastrinių matavimų bylas .pdf formate, kuris turi būti pasirašytas saugiu, galiojančiu Paslaugų teikėjo elektroniniu parašu. Kontrolinės geodezinės nuotraukos turi būti tikslinamos vietoje (koordinuojant inžinerinius statinius). Patikslintos kontrolinės geodezinės nuotraukos privalo būti suderintos su Klientu bei savivaldybių GIS skyriais.

5.1.3.4. Patikrinti senos statybos statinių (inžinerinių statinių) objekto vietos administracines ribas tarp savivaldybių.

5.1.3.5. VĮ Registrų centre patikrinti senos statybos statinių (inžinerinių statinių) vietos koordinates. Jeigu tai dujų tinklai - objekto prisijungimo prie esamo dujotiekio vietos koordinates.

5.1.3.6. Pateikti VĮ Registrų centrui senos statybos statinių (inžinerinių statinių) patikslintą objekto kadastrinių matavimų bylą išankstinei patikrai.

5.1.3.7. Pateikti rekonstruoto statinio (inžinerinio statinio) koreguotas kadastrinių matavimų bylas Klientui per informacinę sistemą TIVIS.

**5.1.4. Rekonstruotų/nugriautų statinių (inžinerinių statinių) kadastrinių matavimų bylų koregavimo Paslaugos:**

Suteikdamas Paslaugas Paslaugų teikėjas turės:

5.1.4.1. Gauti iš Kliento rekonstruoto/nugriauto statinio (inžinerinio statinio) kadastrinių matavimų bylas per informacinę sistemą TIVIS.

5.1.4.2. Pakoreguoti rekonstruoto/nugriauto statinio (inžinerinio statinio) kadastrinių matavimų bylas .pdf formate, kuris turi būti pasirašytas Paslaugų teikėjo saugiu, galiojančiu elektroniniu parašu.

5.1.4.3. VĮ Registrų centre patikrinti vietos koordinates.

5.1.4.4. Pateikti VĮ Registrų centrui statinio (inžinerinio statinio) kadastrinių matavimų bylą išankstinei patikrai.

5.1.4.5. Pateikti rekonstruoto/nugriauto statinio (inžinerinio statinio) koreguotą kadastrinių matavimų bylą Klientui per informacinę sistemą TIVIS.

**5.1.5. Statinių (inžinerinių statinių) kadastrinių matavimų bylų pertvarkymo Paslaugos:**

Suteikdamas Paslaugas Paslaugų teikėjas turės:

5.1.5.1. Gauti iš Kliento kadastrinių matavimų bylą per informacinę sistemą TIVIS.

5.1.5.2. VĮ Registrų centre užsakyti statinio (inžinerinio statinio) kadastrinių matavimų bylos duomenų paketą (registro numerį ir unikalius numerius).

5.1.5.3. Pertvarkyti kadastrinių matavimų bylą, išskaidant į atskirus turto vienetus arba pagal savivaldybės ribas (pagal pateiktą užsakymą su nurodytu Paslaugos rezultatu (bylų skaičiumi)). Paslaugos rezultatas, pertvarkyta kadastrinių matavimų byla.pdf formate, turi būti pasirašytas Paslaugų teikėjo saugiu, galiojančiu elektroniniu parašu.

5.1.5.4. Patikrinti statinio (inžinerinio statinio) vietos administracines ribas tarp savivaldybių.

5.1.5.5. Pateikti VĮ Registrų centrui statinio (inžinerinio statinio) kadastrinių matavimų bylą išankstinei patikrai.

5.1.5.6. Pateikti kadastrinių matavimų bylą Klientui per informacinę sistemą TIVIS.

**5.1.6. Žemės sklypų kadastrinių matavimų bylų koregavimo (atnaujinimo) Paslaugos po statinio (inžinerinio statinio) griovimo/rekonstravimo darbų:**

Suteikdamas Paslaugas Paslaugų teikėjas turės:

5.1.6.1. Gauti iš Kliento sklypo (ne didesnio kaip 0,5 Ha) kuriame buvo nugriautas statinys (inžinerinis statinys) kadastrinių matavimų bylas per informacinę sistemą TIVIS.

5.1.6.2. VĮ Registrų centre užsakyti žemės sklypo kadastrinių matavimų bylos duomenų paketą.

5.1.6.3. Pertvarkyti žemės sklypo kadastrinių matavimų bylą (atnaujinti žemės sklypo planą, nustatyti specialiąsias žemės sklypo naudojimo sąlygas, duomenis apie žemės sklypo naudmenų kiekybines charakteristikas, vertę) .pdf formate, kuris turi būti pasirašytas Paslaugų teikėjo saugiu, galiojančiu elektroniniu parašu.

5.1.6.4. Pateikti VĮ Registrų centrui žemės sklypo kadastrinių matavimų bylą išankstinei patikrai.

5.1.6.5. Pateikti pakoreguotą žemės sklypo kadastrinių matavimų bylą Klientui per informacinę sistemą TIVIS.

**5.1.7. Žemės sklypų kadastrinių matavimų bylų parengimo Paslaugos po naujo statinio (inžinerinio statinio) statybos darbų:**

Suteikdamas Paslaugas Paslaugų teikėjas turės:

5.1.7.1 Gauti iš Kliento naujai pastatyto statinio (inžinerinio statinio) geodezines nuotraukas su atvaizduotais statinio (inžinerinio statinio) kontūrais per informacinę sistemą TIVIS.

5.1.7.2. Paslaugos teikėjas turi parengti žemės sklypo kadastrinių matavimų bylą. Žemės sklypo plano turinys turi atitikti aktualios redakcijos nekilnojamojo turto objektų kadastrinių matavimų ir kadastrinių duomenų surinkimo bei tikslinimo taisykles ir kitus Paslaugai aktualius Lietuvos Respublikos teisės aktus.

5.1.7.3. Užpildyti žemės sklypo plano formą.

5.1.7.4. VĮ Registrų centre patikrinti vietos koordinates.

5.1.7.5. Sudaryti naujai pastatyto statinio (inžinerinio statinio) kadastrinių matavimų bylas .pdf formate, kurios turi būti pasirašytos Paslaugų teikėjo saugiu, galiojančiu elektroniniu parašu.

5.1.7.6. Pateikti VĮ Registrų centrui naujai pastatyto statinio (inžinerinio statinio) kadastrinių matavimų bylą išankstinei patikrai.

5.1.7.7. Pateikti naujai pastatyto statinio (inžinerinio statinio) kadastrinių matavimų bylą Klientui per informacinę sistemą TIVIS.

**5.1.8. Žemės sklypų (servituto) planų parengimo dėl servituto nustatymo administraciniu aktu arba sandoriu ir ar kitos žemės sklypų formavimo (pertvarkymo) susijusios Paslaugos:**

Suteikdamas Paslaugas Paslaugų teikėjas turės:

5.1.8.1. Gauti iš Kliento naujai pastatyto statinio (inžinerinio statinio) geodezines nuotraukas su atvaizduotais statinio kontūrais per informacinę sistemą TIVIS.

5.1.8.2 Parengti žemės sklypo servituto nustatymo planą vadovaujantis Lietuvos Respublikos teisės aktais.

5.1.8.3. Suprojektuotą/parengtą žemės sklypo servituto nustatymo planą (3 egz.) suderinti su Klientu, žemės sklypo savininku/patikėtiniu (Nacionalinės žemės tarnybos prie Žemės ūkio ministerijos teritoriniu skyriumi) ir/ar ,jei tai valstybinis žemės sklypas, su jo nuomininku.

5.1.8.4. Paslaugų teikėjas, turėdamas suderintą ir pasirašytą žemės sklypo servituto nustatymo planą kreipiasi į notarą dėl servituto sutarčių tvirtinimo. Apie notaro pasiūlytą servituto sutarties tvirtinimo datą ir laiką Paslaugų teikėjas informuoja Klientą ir Žemės sklypo savininkus.

5.1.8.5. Pateikti parengtą ir įregistruotą VĮ Registru centre žemės sklypo servituto nustatymo planą Klientui per informacinę sistemą TIVIS.

**5.1.10. Žemės sklypų formavimo ir pertvarkymo projektai kaimo ir miesto vietovėse:**

Suteikdamas Paslaugas Paslaugų teikėjas turės:

5.1.10.1. Gauti iš Kliento žemės sklypo planą (jei jis suformuotas), nekilnojamojo turto registro išrašą (pažymėjimą), leidimą bei sąlygas formavimo ir pertvarkymo projektui rengti, žemės sklypo planą, kuriame nurodytos sklypo dalys su konkrečiais pageidaujamais žemės naudojimo būdais (jei prašoma nustatyti skirtingus sklypo žemės naudojimo būdus atskiroms žemės sklypo dalims), per informacinę sistemą TIVIS.

5.1.10.2. Paslaugų teikėjas turės parengti žemės sklypų formavimo ir pertvarkymo projekto bylą, vadovaujantis Lietuvos Respublikos teisės aktais.

5.1.10.5. Pateikti parengtą bylą Klientui .pdf formate, kuris turi būti prasirašytas Paslaugų teikėjo saugiu, galiojančiu elektroniniu parašu, per informacinę sistemą TIVIS.

5.1.10.6. Parengti Žemės sklypo formavimo – pertvarkymo projektą ir pristatyti Klientui per informacinę sistemą TIVIS. Projekto sprendiniai derinami su Klientu.

**5.1.11. Žymų apie Klientui priklausančių objektų apsaugos zonas, žemės sklypo registro įrašuose padarymo Paslauga:**

Suteikdamas Paslaugas Paslaugų teikėjas turės:

5.1.11.1. Paslaugų teikėjas privalo Užsakovo vardu parengti, patvirtinti ir pateikti Nekilnojamojo turto kadastro ir Nekilnojamojo turto registro tvarkytojui, Nekilnojamojo turto kadastro ir Nekilnojamojo turto registro įstatymų ir kitų teisės aktų nustatyta tvarka, dokumentus, reikalingus žymų apie naujai nustatytas ir (ar) pasikeitusias (panaikintas) Klientui priklausančių objektų apsaugai skirtas apsaugos zonas, žemės sklypų registro įrašuose padarymui ir apsaugos zonų (elektros tinklų, skirstomojo dujotiekio apsaugos zonos) įrašymui į Nekilnojamojo turto kadastrą ir Nekilnojamojo turto registrą keičiant žemės sklypo kadastro duomenis.

5.1.11.2. Paslaugų teikėjas parengia Nekilnojamojo turto kadastro nuostatuose ir kituose teisės aktuose nurodytus Klientui priklausančių objektų projektuose nustatytų apsaugos zonų erdvinius duomenis, ir Užsakovo vardu kartu su kitais teisės aktuose nurodytais duomenimis ir dokumentais pateikia juos Nekilnojamojo turto kadastro ir Nekilnojamojo turto registro tvarkytojui, žymos apie naujai nustatytas ir (ar) pasikeitusias (panaikintas) apsaugos zonas žemės sklypų registro įrašuose padarymui.

5.1.11.3. Klientui pateikiamas Nekilnojamojo turto registro išrašas ir Nekilnojamojo turto kadastro ir Nekilnojamojo turto registro tvarkytojo pranešimas apie į nustatytas apsaugos zonas patenkančių arba nebepatenkančių (kai pasikeitė ar buvo panaikinta anksčiau nustatyta ta pati teritorija) žemės sklypų registro įrašuose žymų padarymą.

**5.1.12. Apsaugos zonų įrašymo į kadastrą ir registrą Paslauga:**

Suteikdamas Paslaugas Paslaugų teikėjas turės:

5.1.12.1. Paslaugų teikėjas Vyriausybės patvirtintuose Lietuvos Respublikos nekilnojamojo turto kadastro nuostatuose nustatyta tvarka ir sąlygomis parengia ir suderina visus reikalingus dokumentus žemės sklypų (patekusių į kilnojamųjų elektros energetikos objektų ir įrenginių, mažo ir vidutinio slėgio dujotiekių įrengimo projektuose nustatytas apsaugos zonas) kadastro duomenų pakeitimui ir elektros tinklų apsaugos zonų, skirstomojo dujotiekio apsaugos zonų įrašymui į Nekilnojamojo turto kadastrą ir Nekilnojamojo turto registrą ir Nekilnojamojo turto kadastro ir Nekilnojamojo turto registro tvarkytojui kartu su visais reikalingais dokumentais Užsakovo vardu pateikia prašymą įrašyti apsaugos zonas į Nekilnojamojo turto kadastrą ir Nekilnojamojo turto registrą.

5.1.12.2. Žemės sklypo kadastro duomenų nustatymo paslaugos teikiamos vadovaujantis aktualiomis teisės aktų, reglamentuojančių Paslaugų atlikimą, nuostatomis.

5.1.12.3. Į Paslaugų kainą turi būti įskaičiuotos visos Paslaugų teikėjo išlaidos, susijusios su Paslaugų teikimu, išskyrus tiesiogiai kompensuojamas išlaidas, kurios nurodytos Sutarties 6 skyriuje.

5.1.12.4. Paslaugų teikėjas, per informacinę sistemą TIVIS, Klientui pateikia:

Žemės sklypo, patenkančio į nustatytas apsaugos zonas, kuriose taikomos specialiosios žemės naudojimo sąlygos, planą, parengtą pagal teisės aktu reikalavimus skaitmeniniu formatu SHP arba MDB, kuriame privalo išskirti, nustatytų apsaugos zonų plotus pagal įrenginių tipus (skirstomieji punktai, transformatorių pastotės, transformatorinės, oro linijos, kabelių linijos su priklausiniais) ir įtampas (0,23-0,4; 6; 10; 35; kV).

5.1.12.5. Klientas kartu su Užsakymu Paslaugų teikėjui pateiks ir patenkančio į nustatytas apsaugos zonas, kuriose taikomos specialiosios žemės naudojimo sąlygos sklypų savininkų sutikimus ir kontaktus, jeigu kontaktus Klientas turės. Tais atvejais kai Klientas nepateiks tinkamų žemės sklypo savininkų sutikimų paslaugos atlikimui, Paslaugos Teikėjas sutikimus privalės gauti savarankiškai.

**6. Sutartinių įsipareigojimų vykdymo tvarka ir terminai**

6.1. Paslaugos bus perkamos pagal poreikį, pagal atskirus Kliento Užsakymus.

6.2. Paslaugų teikimo termino pradžia yra Kliento Užsakymo pateikimo Paslaugos teikėjui data.

6.3. Užsakymus Klientas teiks Paslaugų teikėjui per informacinę sistemą TIVIS.

6.4. Paslaugos turi būti suteiktos ne ilgiau nei per Techninės specifikacijos Priede Nr. 1 „Paslaugų teikimo terminai“ nurodytus terminus nuo Užsakymo pateikimo Paslaugų teikėjui dienos.

6.5. Žemės sklypo, patenkančio į nustatytas apsaugos zonas, kuriose taikomos specialiosios žemės naudojimo sąlygos, plano parengimui privaloma remtis oficialiais Nekilnojamo turto kadastro ir registro bei Lietuvos erdvinės informacijos portalo [www.geoportal.lt](http://www.geoportal.lt) duomenimis.

6.6. Paslauga laikoma suteikta, kai Paslaugų teikėjas pristato Klientui kokybiškai atliktą Paslaugos rezultatą pagal Techninėje specifikacijoje nurodytą ir teisės aktuose numatytą tvarką ir Šalys pasirašo Aktą. Šalims pasirašius Aktą, Paslaugų teikėjas turi teisę pateikti Sąskaitą apmokėjimui.

6.7. Jeigu nustatomi Paslaugų teikimo trūkumai, Teikėjas privalo per visą Sutarties galiojimo laikotarpį ištaisyti pirkimo objekto dokumentų trūkumus ir/ar iš naujo parengti dokumentus.

**7. Kliento sutartiniai įsipareigojimai**

7.1. Kartu su Užsakymu Klientas, per informacinę sistemą TIVIS, pateikia (atitinkamai pagal TS 5.1.1 – 5.1.12.5 punktus):

7.1.1. Geodezines nuotraukas, rekonstruotos statinio (inžinerinio statinio) dalies geodezines nuotraukas ir kadastrinių matavimų bylas, informacija apie patvirtintus projektus (projekto numeris, pavadinimas, projekto patvirtinimo data) žemės sklypų savininkų sutikimus, skirtas Paslaugų atlikimui.

7.1.2. Rekonstruoto objekto dalies geodezines nuotraukas ir kadastrinių matavimų bylas.

7.1.3. Senos statybos inžinerinių statinių (dujų tinklų) objekto geodezines nuotraukas.

7.1.4. Kadastrinių matavimų bylas.

7.1.5. Inžinerinių statinių (dujų tinklų) kadastrinių matavimų bylas.

7.1.6. Senas žemės sklypų kadastrines bylas.

7.1.6. Su Paslaugų teikimu susijusių sklypų savininkų kontaktus (jeigu Klientas turės kontaktus).

**8. PRIEDAI**

8.2. Priedas Nr. 1 – Paslaugų teikimo terminai.